റൂള്സുകള് മറി കടന്ന് ബ്രേക്ക് ദ റൂള്സ് നീസ്ട്രിമില് പ്രദര്ശനം തുടരുന്നു കൊച്ചി : ഇന്ത്യന് സ്വാതന്ത്ര്യം സ്ത്രീ സ്വാതന്ത്ര്യം കൂടിയാണ് എന്ന് പറയുന്ന ഹ്രസ്വചിത്രം ബ്രേക്ക് ദ റൂള്സ് നീസ്ട്രിമില് പ്രദര്ശനം തുടരുന്നു. രാജ്യത്തെ നടുക്കുന്ന ക്രിമിനല് കേസുകളില് പ്രതികള്ക്കു വേണ്ടി വാദിക്കുന്ന കുപ്രസിദ്ധ ക്രിമിനല് വക്കീല് ബി.എ. ശര്മ്മയും ബലാത്സംഗ കേസില് നിന്നും പരമാവധി ശിക്ഷ കുറച്ചുകൊണ്ട് അയാള് രക്ഷപ്പെടുത്തിയ പ്രതിയായ വിജയ്യും തമ്മിലുള്ള സംഭാഷണങ്ങളിലൂടെയാണ് ഈ ചിത്രം മുന്നോട്ടു പോകുന്നത്. പ്രണവ് ഏക തിരക്കഥ എഴുതി സംവിധാനം ചെയ്ത്, മാമ്ബ്ര ഫൗണ്ടേഷന്സിന്്റെ ബാനറില് ഡോക്ടര് മാത്യു മാമ്ബ്രയാണ് ചിത്രം നിര്മ്മിച്ചിരിക്കുന്നത്. സുനില് സുഗതയാണ് ബി.എ. ശര്മ്മയായി എത്തിയിരിക്കുന്നത്. വിജയ് ആയി അഭിനയിക്കുന്നത് സംവിധായകനും എഴുത്തുകാരനുമായ പ്രണവ് ഏക തന്നെയാണ്. ഭാഗ്യലക്ഷ്മി എസ്.ബി, പാര്വതി മോഹന് എന്നിവരും ചിത്രത്തില് അഭിനയിച്ചിട്ടുണ്ട്.നീസ്ട്രിം ആപ്പിലൂടെയും നീസ്ട്രിമിന്റെ യൂട്യൂബ് ചാനലിലൂടെയും ഈ സിനിമ കാണാവുന്നതാണ് . ഛായാഗ്രഹണം ഉമ കുമാരപുരം, എഡിറ്റിങ് പ്രേംസായി, സംഗീതം ഷിയാദ് കബീര്, കലാസംവിധാനം അനൂപ് കെ. ബേബി, വസ്ത്രാലങ്കാരം സുകേഷ് താനൂര്, മേക്കപ്പ് റോണക്സ് സേവിയര്, ചീഫ് അസോസിയേറ്റ് ഡയറക്ടര് ഷാജന് എസ്. കല്ലായി, പ്രൊഡക്ഷന് കണ്ട്രോളര് വിപിന് വര്ഗീസ്.The post റൂള്സുകള് മറി കടന്ന് ബ്രേക്ക് ദ റൂള്സ് നീസ്ട്രിമില് പ്രദര്ശനം തുടരുന്നു first appeared on MalayalamExpressOnline.